**Užitočné tipy pri komunikácii s dieťaťom s autizmom**

**Nedáva pozor na to, čo mu hovorím**

* Vždy na začiatku vety povedzte jeho meno, aby vedel, že hovoríte s ním.
* Ubezpečte sa, že dáva pozor ešte predtým, ako mu položíte otázku, alebo mu dajte inštrukciu. Znak, že dieťa dáva pozor, sa u každého z nich líši.
* Použite jeho obľúbené aktivity, alebo aktivitu, ktorú práve vykonáva, aby ste ho zaujali.

**Je pre neho náročné spracovať, čo mu hovorím**

* Pre dieťa je náročné filtrovať, čo je v komunikácii dôležité a čo menej dôležité. Keď je informácii príliš veľa, môže to viesť k jeho „preťaženiu“, kedy už nedokáže spracovať žiadnu ďalšiu informáciu.
* Hovorte menej a hovorte to pomaly.
* Používajte špeciálne kľúčové slová, opakujte a zdôrazňujte ich.
* Robte prestávky medzi slovami a frázami – dáte mu tým čas spracovať informáciu, ktorú ste mu dali a tiež šancu premyslieť si odpoveď.
* Nepýtajte sa príliš veľa otázok.
* Používajte neverbálnu komunikáciu (napríklad očný kontakt, gestá, reč tela), keď dieťa prejavuje znaky úzkosti.
* Používajte vizuálne pomôcky (napríklad symboly, časový rozvrh).
* Všímajte si prostredie, v ktorom sa nachádzate (či je hlučné, preplnené). Zmyslové vnemy môžu ovplyvňovať množstvo informácii, ktoré je dieťa schopné spracovať.

**Má problémy s otázkami s otvoreným koncom**

* Formulujte krátke otázky.
* Pýtajte sa iba nevyhnutné otázky.
* Dajte vašim otázkam štruktúru - môžete v nich poskytnúť možnosť, alebo voľbu.
* Buďte špecifickí. Namiesto otázok typu: „Aký si mal deň?“ „Ako sa cítiš?“ „Čo ťa bolí?“ sa pýtajte na konkrétne informácie: „Chutil ti obed?“ alebo „Máš rád matematiku?“ „Si smutný?“ „Bolí ťa bruško?“

**Berie veci doslova**

* Nepoužívajte iróniu, sarkazmus, figuratívnu reč, rétorické otázky, frázy, preháňanie. Keď ich použijete, vysvetlite dôvod a buďte jasní a zrozumiteľní v tom, čo ste vetou naozaj mysleli.

**Udrie ma, keď nechce urobiť to, o čo ho žiadam**

* Zapisujte si jeho správanie, aby ste zistili, či vám svojím správaním nechce zdeliť nejakú informáciu
* Ponúknite mu iné spôsoby, ako povedať „nie“ alebo „stačí“.

**Keď mu poviem „nie“, správa sa zle**

* Použite iné slovo, alebo symbol.
* Môže byť zmätení, pretože nerozumie, prečo ste povedali nie. Ak ide o aktivitu, ktorú je možné robiť v ten deň (či týždeň) aj neskôr, skúste mu to ukázať na časovom rozvrhu.
* „Nie“ je často použité v prípadoch, keď niekto ohrozuje seba, alebo druhých. Skúste mu vysvetliť, čo to znamená „ohrozujúce“ a čo to znamená „bezpečné“.
* Keď hovoríte „nie“, pretože jeho správanie je nevhodné, skúste zmeniť vašu reakciu na ich správanie. Namiesto kričania a zdôrazňovania ho skúste upokojiť – tým sa môže znížiť aj miera jeho nevhodného správania.
* Nastavte jasné hranice a vysvetlite, prečo a kde je vhodné, či nevhodné, aby sa správal určitým spôsobom.
* Vami nastavené hranice dodržiavajte! Nedajte sa obmäkčiť dieťaťom. Predchádzajte záchvatom tým, že ešte kým je dieťa relatívne pokojné (nekope, nebúcha sa, nekričí), snažte sa mu nahradiť žiadaný predmet alebo činnosť, upokojovať ho. Snažte sa zostať pokojný.